section_heading: Poljska legija
paragraph_text: Dąbrowski je u povijesti Poljske poznat kao organizator Poljske legije za vrijeme borbe u Italiji u okviru Francuskih revolucionarnih ratova. Napoleon Bonaparte ga je 1796. pozvao u Pariz. Cisalpinska Republika je imala potrebu za poljskom vojnom pomoći. Bilo je to nakon treće podjele Poljske 1796., kada je Poljska nestala s karte Europe. Poljaci su nastojali pomoći Napoleonu nadajući se da će na taj način Francuska uzvratiti uslugu i pomoći obnovu poljske neovisnosti. Bilo je to vrijeme kada Francuzi nisu mogli regrutirati dovoljno Talijana. Poljska pomoć im je bila dragocjena.